ปัจจุบันลูก อายุ 8 ขวบคะ เรียนชั้น ป.2 น้องมีอาการเหม่อลอย เวลาเรียน เขียนช้า และครูต้องคอยเรียกเพื่อ กระตุ้นให้น้องกลับมาเรียน ทำงานไม่เสร็จในชั่วโมงเรียน มีงานค้างทุกวิชา ตัวแม่เองต้องปฏิบัติอย่างไร ได้บ้างคะ ตอนนี้หากุมารเวทด้วยนะคะ
สวัสดีค่ะอาการเหม่อลอย มีปัญหาในการเรียนหนังสือ ไม่สามารถจดจ่ออยู่กับสิ่งใดสิ่งหนึ่งในเด็กวัย 8 ขวบนั้น อาจจะเข้ากับภาวะสมาธิสั้น ภาวะบกพร่องในการเรียนรู้ การไม่สามารถอ่านหรือเห็นตัวหนังสือได้ตามปกติ มีปัญหาในการได้ยิน หรือเป็นโรคที่มีผลต่อระดับสติปัญญาโดยภาวะสมาธิสั้นนั้นบุตรอาจมีอาการวอกแวก เคลื่อนไหวมากเกินไป หุนหันพลันแล่น ใจร้อน ไม่มีสมาธิจดจ่อ จนทำให้ไม่สามารถเรียนหรือเข้าสังคมได้ตามปกติ ซึ่งการวินิจฉัย ต้องอาศัยทั้งการซักประวัติและตรวจร่างกายอย่างละเอียดจากกุมารแพทย์ค่ะแนะนำการพาบุตรไปตรวจอย่างละเอียดอีกครั้ง ซึ่งถ้ามีภาวะดังกล่าวจริง สามารถรักษาหรือปรับให้กลับมาใกล้เคียงเด็กปกติได้บ้างด้วยการเข้ารับการบำบัด การใช้ยาควบคุมสมาธิภายใต้การดูแลของแพทย์ค่ะอ่านเพิ่มเติม